Boerdery is oor die algemeen daarop gerig om wins te genereer. Beduidende bedrae geld word benodig om sonneblom aan te plant en die koste verwant aan die produksie van sonneblomsaad is een van die belangrikste aspekte van produksiebestuur.
Voordat 'n gewas aangeplant word, is dit noodsaaklik om te bereken wat die koste sal wees en wat die moontlike inkomste kan wees. Daar was die afgelope jaar 'n skerp toename in insetkoste vir die produksie van gewasse en dit is belangrik dat produsente hulle berekeninge baie sorgvuldig doen.
Koste kan verdeel word in twee verskillende kategorieë - direkte of veranderlike koste en oorhoofse of vaste koste.
Dit is die koste verwant aan die bestuur van die boerdery as 'n geheel - dit is die koste wat nie direk verwant is aan die aanplant van die spesifieke gewas nie. Hierdie koste is deurlopend, ongeag die tyd van die jaar of die seisoen. Hierdie koste sluit in rekenmeestersgelde, bankkoste, salarisse en lone, onttrekkings, elektrisiteit, lisensies en heffings, herstel en onderhoud, rente op lenings, voertuigkoste en skryfbehoeftes. Hierdie koste kan beduidend wissel van produsent tot produsent, afhangende van die grootte van die plaas, die skuld lading en die styl en koste van bestuur.
Hierdie is die koste wat direk gekoppel is aan die gewas wat aangeplant is. Koste sluit in items soos diesel, kunsmis, saad, chemikalieë, stroopkoste, bemarking en tydelike arbeid. In die meeste gevalle is hierdie koste per hektaar vergelykbaar, ongeag die tipe boerdery en die potensiële opbrengs van die gewas wat beplan is.
Dit is belangrik om finansiële beplanning te doen voor die aanplant van enige gewas. Dit is baie beter om 'n kleiner area sorgvuldig voor te berei en aan te plant om sodoende die beste kans op 'n oes te hê. Die risiko vir is so hoog dat dit nie sinvol is om enige risiko's te neem nie - die weer is ook onvoorspelbaar, daarom kan geen ander kortpaaie geneem word nie. Daar is dikwels koste wat nie in oorweging geneem word wanneer 'n oes aangeplant word nie - hieronder is voorbeelde van die tipes bewerking wat gedurende die proses van gewasproduksie benodig mag word.
Vervoer van die produk.
Tabel 1: 'n Voorbeeld van direkte koste verwant aan sonneblom aanplanting (gebruik die nuutste pryse wanneer huidige scenario's bereken word).
Tabel 2: Moontlike opbrengs en inkomste/ha by verskillende pryse/ton.
Die produksie van sonneblom is tans baie aantreklik - ondersoek die moontlikheid of jy nie miskien sonneblom moet aanplant in plaas van ander moontlike gewasse wat in jou area verbou word nie.